CELEX: 32022R0931
Language: fi
Date: 2022-03-23 00:00:00
Title: Komission delegoitu asetus (EU) 2022/931, annettu 23 päivänä maaliskuuta 2022, Euroopan parlamentin ja neuvoston asetuksen (EU) 2017/625 täydentämisestä vahvistamalla säännöt elintarvikkeissa olevia vierasaineita koskevan virallisen valvonnan suorittamiselle (ETA:n kannalta merkityksellinen teksti)

17.6.2022   
               
               
                  FI
               
               
                  Euroopan unionin virallinen lehti
               
               
                  L 162/7
               
            
         KOMISSION DELEGOITU ASETUS (EU) 2022/931,
         annettu 23 päivänä maaliskuuta 2022,
         Euroopan parlamentin ja neuvoston asetuksen (EU) 2017/625 täydentämisestä vahvistamalla säännöt elintarvikkeissa olevia vierasaineita koskevan virallisen valvonnan suorittamiselle
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 19 artiklan 2 kohdan a alakohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2017/625 vahvistetaan säännöt sellaista virallista valvontaa ja sellaisia muita virallisia toimia varten, joita jäsenvaltioiden toimivaltaiset viranomaiset suorittavat sen todentamiseksi, että elintarvikkeita ja elintarviketurvallisuutta koskevaa unionin lainsäädäntöä noudatetaan. Kyseisen asetuksen 109 artiklassa säädetään jäsenvaltioiden velvollisuudesta varmistaa, että toimivaltaiset viranomaiset suorittavat virallista valvontaa monivuotisen kansallisen valvontasuunnitelman perusteella. Asetuksessa (EU) 2017/625 täsmennetään lisäksi monivuotisen kansallisen valvontasuunnitelman yleinen sisältö, edellytetään, että jäsenvaltioiden monivuotisiin kansallisiin valvontasuunnitelmiin kuuluu elintarvikkeiden sisältämien vierasaineiden virallinen valvonta, ja siirretään tältä osin komissiolle valta vahvistaa erityisvaatimuksia virallisen valvonnan suorittamista varten, mukaan lukien tapauksen mukaan näytteidenotto ja tuotannon, jalostuksen ja jakelun vaihe, jossa näytteet on otettava.
                  
               
                     (2)
                  
                  
                     Asetuksella (EU) 2017/625 kumottiin neuvoston direktiivi 96/23/EY (2), jossa säädettiin elävissä eläimissä ja eläinperäisissä tuotteissa olevien tiettyjen aineiden, myös vierasaineiden, osalta suoritettavista tarkastustoimenpiteistä ja vahvistettiin vaatimukset sen soveltamisalaan kuuluvien jäämien tai aineiden tutkimista koskeville jäsenvaltioiden valvontaohjelmille. Asetukseen (EU) 2017/625 eivät kuitenkaan sisälly kaikki ne toimenpiteet, joista säädetään kyseisessä direktiivissä tai komission sen perusteella antamissa säädöksissä. Sen vuoksi tällä asetuksella ja komission täytäntöönpanoasetuksella (EU) 2022/932 (3) pyritään varmistamaan niiden direktiivin 96/23/EY sääntöjen jatkuvuus, jotka koskevat monivuotisen kansallisen valvontasuunnitelman sisältöä ja valmistelua sekä elintarvikkeissa olevien vierasaineiden osalta näytteidenottoa ja tuotannon, jalostuksen ja jakelun vaihetta, jossa näytteet on otettava, asetuksen (EU) 2017/625 puitteissa.
                  
               
                     (3)
                  
                  
                     Asetuksen (EU) 2017/625 19 artiklan, jossa viitataan kattavasti elintarvikkeissa oleviin vierasaineisiin, mukaisesti on kuitenkin asianmukaista, että tätä asetusta sovelletaan myös sellaiseen viralliseen valvontaan, joka on tarpeen kaikkien neuvoston asetuksen (ETY) N:o 315/93 (4) soveltamisalaan kuuluvien vierasaineiden havaitsemiseksi. Näin ollen tätä asetusta olisi sovellettava viralliseen valvontaan, joka on tarpeen sellaisten vierasaineiden havaitsemiseksi elintarvikkeissa, joiden osalta unionin lainsäädännössä vahvistetaan enimmäismäärät tai muut sääntelyyn perustuvat raja-arvot, joiden perusteella toimivaltaisen viranomaisen on ryhdyttävä toimiin tai edellytettävä sitä muilta.
                  
               
                     (4)
                  
                  
                     Elohopean esiintymisen elintarvikkeissa voidaan katsoa johtuvan ympäristön saastumisesta, koska elohopeaa sisältävät torjunta-aineet ovat olleet kiellettyjä unionissa jo yli 30 vuoden ajan. Näin ollen tämän asetuksen olisi katettava myös virallisessa valvonnassa sovellettavat elohopeayhdisteiden enimmäismäärät, jotka vahvistetaan Euroopan parlamentin ja neuvoston asetuksessa (EY) N:o 396/2005 (5), komission direktiivissä 2006/125/EY (6), komission delegoidussa asetuksessa (EU) 2016/127 (7) ja komission delegoidussa asetuksessa (EU) 2016/128 (8) sen sijaan, että sovellettaisiin torjunta-ainejäämien valvontaa koskevia erityissääntöjä.
                  
               
                     (5)
                  
                  
                     Sen varmistamiseksi, että virallinen valvonta kohdennetaan tehokkaasti kaikissa jäsenvaltioissa, on aiheellista vahvistaa säännöt, jotka koskevat vierasaineyhdistelmiä tai -ryhmiä ja hyödykeryhmiä, joista jäsenvaltioiden on otettava näytteet, sekä näytteenottostrategiaa, mukaan lukien perusteet, joita käytetään määriteltäessä niiden suunnitelmien sisältöä ja niihin liittyvän virallisen valvonnan suorittamista.
                  
               
                     (6)
                  
                  
                     Tämän vuoksi on aiheellista täydentää asetuksen (EU) 2017/625 19 artiklan 1 kohtaa vahvistamalla säännöt elintarvikkeissa olevia vierasaineita koskevan virallisen valvonnan suorittamiselle.
                  
               
                     (7)
                  
                  
                     Asetuksen (EU) 2017/625 150 artiklan 1 kohdassa säädetään, että jäsenvaltioiden on suoritettava virallista valvontaa direktiivin 96/23/EY mukaisesti 14 päivään joulukuuta 2022 asti jatkuvan siirtymäkauden ajan. Asetuksen (EU) 2017/625 19 artiklan 1 kohdassa säädetään, että viralliseen valvontaan, joka suoritetaan elintarvikkeita ja elintarviketurvallisuutta sekä rehuja ja rehuturvallisuutta koskevien sääntöjen noudattamisen todentamiseksi, on sisällytettävä virallinen valvonta asiaankuuluvien aineiden osalta, mukaan lukien elintarvikkeiden kanssa kosketuksiin joutuvissa materiaaleissa käytettävät aineet, vierasaineet, muut kuin sallitut, kielletyt ja haitalliset aineet, joiden käyttö tai esiintyminen viljelykasveissa tai eläimillä tai elintarvikkeiden tai rehun tuotannossa tai jalostuksessa saattaa johtaa kyseisten aineiden jäämiin elintarvikkeissa tai rehussa. Koska jäsenvaltioiden viimeisiä direktiivin 96/23/EY mukaisia valvontaohjelmia sovelletaan vuonna 2022 eli vielä 14 päivän joulukuuta 2022 jälkeen, on aiheellista, että tätä asetusta aletaan soveltaa 1 päivästä tammikuuta 2023,
                  
               ON HYVÄKSYNYT TÄMÄN ASETUKSEN:
         
            1 artikla
            Tässä asetuksessa vierasaineilla tarkoitetaan neuvoston asetuksen (ETY) N:o 315/93 1 artiklan 1 kohdan toisessa alakohdassa määriteltyjä aineita.
         
         
            2 artikla
            Jäsenvaltioiden on valvottava vierasaineiden esiintymistä elintarvikkeissa liitteen I mukaisesti.
            Jäsenvaltioiden on hyväksyttävä näytteenottostrategia liitteessä II vahvistettujen kriteerien mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2023.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 95, 7.4.2017, s. 1.
         
            (2)  Neuvoston direktiivi 96/23/EY, annettu 29 päivänä huhtikuuta 1996, elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta (EYVL L 125, 23.5.1996, s. 10).
         
            (3)  Komission täytäntöönpanoasetus (EU) 2022/932, annettu 9 päivänä kesäkuuta 2022, yhdenmukaisista käytännön järjestelyistä virallisen valvonnan suorittamista varten siltä osin kuin on kyse elintarvikkeissa olevista vierasaineista, monivuotisten kansallisten valvontasuunnitelmien tietystä lisäsisällöstä ja niiden valmistelua koskevista erityisistä lisäjärjestelyistä (ks. tämän virallisen lehden s13).
         
            (4)  Neuvoston asetus (ETY) N:o 315/93, annettu 8 päivänä helmikuuta 1993, elintarvikkeissa olevia vieraita aineita koskevista yhteisön menettelyistä (EYVL L 37, 13.2.1993, s. 1).
         
            (5)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).
         
            (6)  Komission direktiivi 2006/125/EY, annettu 5 päivänä joulukuuta 2006, imeväisille ja pikkulapsille tarkoitetuista viljapohjaisista valmisruoista ja muista lastenruoista (EUVL L 339, 6.12.2006, s. 16).
         
            (7)  Komission delegoitu asetus (EU) 2016/127, annettu 25 päivänä syyskuuta 2015, Euroopan parlamentin ja neuvoston asetuksen (EU) N:o 609/2013 täydentämisestä äidinmaidonkorvikkeiden ja vieroitusvalmisteiden koostumusta ja niistä annettavia tietoja koskevien erityisvaatimusten sekä imeväisten ja pikkulasten ravitsemisesta annettavia tietoja koskevien vaatimusten osalta (EUVL L 25, 2.2.2016, s. 1).
         
            (8)  Komission delegoitu asetus (EU) 2016/128, annettu 25 päivänä syyskuuta 2015, Euroopan parlamentin ja neuvoston asetuksen (EU) N:o 609/2013 täydentämisestä erityisiin lääkinnällisiin tarkoituksiin tarkoitettujen elintarvikkeiden koostumusta ja niistä annettavia tietoja koskevien erityisvaatimusten osalta (EUVL L 25, 2.2.2016, s. 30).
      
      
         
            LIITE I
            Vierasaineyhdistelmien tai -ryhmien ja hyödykeryhmien valintaa koskevat säännöt
            
               1)   
               Jäsenvaltioiden on valvottava seuraavia vierasaineyhdistelmiä tai vierasaineryhmiä seuraavissa hyödykeryhmissä:
               
                           Hyödykeryhmät
                        
                        
                           Halogenoidut pysyvät orgaaniset yhdisteet
                        
                        
                           Metallit
                        
                        
                           Mykotoksiinit
                        
                        
                           Muut vierasaineet
                        
                     
                           Jalostamaton naudan-, lampaan- ja vuohenliha (ja muut syötävät osat)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Jalostamaton sianliha (ja muut syötävät osat)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Jalostamaton hevoseläinten liha (ja muut syötävät osat)
                        
                        
                            
                        
                        
                           x
                        
                        
                            
                        
                        
                           x
                        
                     
                           Jalostamaton siipikarjanliha (ja muut syötävät osat)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Muiden tuotantoeläinten (*) jalostamaton liha (ja muut syötävät osat)
                        
                        
                            
                        
                        
                           x
                        
                        
                            
                        
                        
                            
                        
                     
                           Raaka naudan-, lampaan- ja vuohenmaito
                        
                        
                           x
                        
                        
                           x
                        
                        
                           x
                        
                        
                           x
                        
                     
                           Tuoreet kananmunat ja muut munat
                        
                        
                           x
                        
                        
                           x
                        
                        
                            
                        
                        
                           x
                        
                     
                           Hunaja
                        
                        
                            
                        
                        
                           x
                        
                        
                            
                        
                        
                           x
                        
                     
                           Jalostamattomat kalastustuotteet (**) (lukuun ottamatta äyriäisiä)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Äyriäiset ja simpukat
                        
                        
                           x
                        
                        
                           x
                        
                        
                            
                        
                        
                           x
                        
                     
                           Eläin- ja merieläinrasvat ja -öljyt
                        
                        
                           x
                        
                        
                           x
                        
                        
                            
                        
                        
                           x
                        
                     
                           Jalostetut eläinperäiset tuotteet (***)
                           
                        
                        
                           x
                        
                        
                           x
                        
                        
                            
                        
                        
                           x
                        
                     
            
               2)   
               
                  Jäsenvaltioiden on otettava huomioon kaikki sellaiset vierasaineiden yhdistelmät tai vierasaineryhmät ja muiden kuin eläinperäisten elintarvikkeiden hyödykeryhmät, joiden osalta unionin lainsäädännössä vahvistetaan enimmäismäärät tai muut sääntelyyn perustuvat raja-arvot.
               
            
            
               3)   
               Valitessaan, mihin vierasaineiden yhdistelmiin tai vierasaineryhmiin ja hyödykeryhmiin valvontaa kohdistetaan, kunkin jäsenvaltion on otettava huomioon seuraavat kriteerit:
               
                           a)
                        
                        
                           kuinka usein kyseisen jäsenvaltion, muiden jäsenvaltioiden tai kolmansien maiden näytteissä on havaittu vaatimustenvastaisuuksia, erityisesti silloin, kun niistä ilmoitetaan elintarvikkeita ja rehuja koskevan nopean hälytysjärjestelmän tai hallinnollisen avunannon ja yhteistyön järjestelmän kautta;
                        
                     
                           b)
                        
                        
                           sopivien laboratoriomenetelmien ja analyyttisten standardien saatavuus;
                        
                     
                           c)
                        
                        
                           mahdollinen riski, joka kuluttajille tai tietyille väestöryhmille aiheutuu elintarvikkeissa esiintyvien vierasaineiden saannista, ottaen huomioon Euroopan elintarviketurvallisuusviranomaiselta saatavat asiaankuuluvat tiedot tai tällaisten tietojen puuttuessa muut tietolähteet, kuten tieteelliset julkaisut tai kansalliset riskinarvioinnit;
                        
                     
                           d)
                        
                        
                           kulutustiedot (ruokavaliosta johtuvat altistumismallit);
                        
                     
                           e)
                        
                        
                           sellaisten elintarvikkeiden osalta, jotka kuuluvat asetuksen (EU) 2022/932 5 artiklassa kuvatun unioniin saapuvien eläinperäisten elintarvikkeiden valvontasuunnitelman soveltamisalaan, on otettava huomioon myös seuraavat kriteerit, jos niitä koskevat tiedot ovat saatavilla:
                           
                                       i)
                                    
                                    
                                       komission kolmansissa maissa toteuttamien valvontatoimien tulokset;
                                    
                                 
                                       ii)
                                    
                                    
                                       kaikki tiedot, jotka antavat aihetta epäillä niiden takeiden luotettavuutta, jotka on annettu tuontielintarvikkeiden unionin sääntöjen mukaisuudesta;
                                    
                                 
                                       iii)
                                    
                                    
                                       tiedot valppaustason lisäämisestä.
                                    
                                 
                     
            
               (*)  Muut tuotantoeläimet sellaisina kuin ne määritellään asetuksen (EY) N:o 396/2005 liitteessä I olevan A osan kohdassa 1017000.
            
               (**)  Kalastustuotteet sellaisina kuin ne määritellään eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (EUVL L 139, 30.4.2004, s. 55).
            
               (***)  Jalostetut tuotteet sellaisina kuin ne määritellään elintarvikehygieniasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (EUVL L 139, 30.4.2004, s. 1).
         
      
      
         
            LIITE II
            Näytteenottostrategian kriteerit
            
               1)   
               Kunkin valvottavan elintarvikealan toimijan osalta jäsenvaltion on otettava huomioon seuraavat valvottavien elintarviketyyppien valintaa koskevat kriteerit:
               
                           a)
                        
                        
                           aiemmat vaatimustenvastaisuudet;
                        
                     
                           b)
                        
                        
                           puutteet vaarojen arvioinnin ja kriittisten hallintapisteiden järjestelmän soveltamisessa ja siihen liittyvässä omavalvonnassa;
                        
                     
                           c)
                        
                        
                           puutteet tietojen kirjaamisessa asetuksen (EY) N:o 852/2004 liitteessä I olevan A osan III jaksossa määriteltyjen vaatimusten mukaisesti;
                        
                     
                           d)
                        
                        
                           edustava otanta elintarvikealan toimijan koosta riippumatta;
                        
                     
                           e)
                        
                        
                           tilanteiden muuttuminen (esim. kulutustottumusten muutokset, luonnonkatastrofit tai taloudelliset ongelmat, jotka aiheuttavat muutoksia elintarvikeketjussa).
                        
                     
            
               2)   
               Kunkin jäsenvaltion on otettava teurastamojen, leikkaamojen, maidontuotantolaitosten, kalastus- ja vesiviljelytuotteiden tuotantoon ja markkinoille saattamiseen tarkoitettujen laitosten, hunajantuotantolaitosten, munantuotantolaitosten ja munapakkaamojen valinnassa huomioon seuraavat kriteerit:
               
                           a)
                        
                        
                           liitteessä I olevassa 3 kohdassa ja tämän liitteen 1 kohdassa luetellut kriteerit;
                        
                     
                           b)
                        
                        
                           kyseisten laitosten osuus jäsenvaltion teurastamojen, leikkaamojen, maidontuotantolaitosten, kalastus- ja vesiviljelytuotteiden tuotantoon ja markkinoille saattamiseen tarkoitettujen laitosten, hunajantuotantolaitosten, munantuotantolaitosten tai munapakkaamojen kokonaistuotannosta;
                        
                     
                           c)
                        
                        
                           tarvittaessa teurastettujen eläinten, maidon, vesiviljelytuotteiden, hunajan ja munien alkuperä.
                        
                     
            
               3)   
               
                  Näytteitä otettaessa on pyrittävä välttämään moninkertainen näytteenotto yhdeltä elintarvikealan toimijalta, paitsi jos kyseinen toimija on valittu 1 kohdassa esitettyjen kriteerien perusteella tai valvontasuunnitelmassa on esitetty asianmukaiset perustelut. On varmistettava, että suunniteltu tarkastustiheys toteutuu.
               
            
            
               4)   
               
                  Siltä osin kuin on kyse unionin markkinoille saatetuista elintarvikkeista, jotka kuuluvat asetuksen (EU) 2022/932 4 artiklan mukaisesti laaditun valvontasuunnitelman soveltamisalaan, näytteet on otettava markkinoille saatetuista ja markkinoille saatettavaksi tarkoitetuista elintarvikkeista (tuotannon alkuvaihe, ulkotiloissa tapahtuva tuotanto, teurastamot, elintarvikkeiden jalostuksen, varastoinnin tai myynnin aikana jne.).